308 
PIÈCES A L’APPUI. 
cintre. 
Bien que le mal que pour vous ie supporte 
Soit violent, toutefois ie ne l’ose 
Appeller mal, pource qu’aucune chose 
Ne vient de vous qui plaisir ne m’apporte. 
Mais ce m’est bien une douleur plus forte , 
Que ie ne puis, de ma tristesse enclose , 
Tourner la clef, lorsque ie me dispose 
A vous ouvrir de mes pensers la porte. 
Si doncq mes pleurs et mes soupirs cuisans, 
Si mes ennuis ne vous sont suffisans 
Tesmoings d’amour, quelle plus sûre preuve , 
Quelle autre foy, sinon mourir, me reste? 
Mais le remède, helas ! trop tard se treuve 
A la douleur que la mort manifeste. 
Cljattsott. 
Bénist soit l’œil noir de ma dame 
Par qui j’eus l’amoureuse flamme ! 
Bénist soit qui l’amour trouva ! 
Bénist soient l’amorce et la mesche , 
Le carquois et l’arc et la flesche 
Et qui premier les esprouva ! 
Mais, las ! ma dame, que je treuve 
Bénigne et doulce ceste espreuve 
Par qui ie me sens vigoureux 
En contemplant ta belle face , 
En admirant ta bonne grâce 
Qui me faict estre tant heureux. 
L’Amour, l’Amour qui fait la guerre 
Aux cœurs , est ores sur la terre 
Dedans tes yeulx se pourmenant, 
Je vouldrois avoir mille langues 
Aflin de faire mill’ harangues 
Et de là son traict il descoche 
A celuy-là qui s’en approche , 
Comme i’espreuve maintenant 
Pour immortaliser ton nom. 
Hé Dieu ! ne n’ay-ie la faconde 
Pour pouvoir dire à tout le monde 
La valeur de ton grand renom ! 
